Εθισμός+στο+Διαδίκτυο

Είναι μια ασθένεια της εποχής μας, η οποία καλύπτει ένα φάσμα από προβλήματα στον έλεγχο των αντιδράσεων του ατόμου ως συνέπεια της υπέρμετρης χρήσης ηλεκτρονικού υπολογιστή και διαδικτύου. Ανάμεσα σε αυτές τις προβληματικές καταστάσεις, τις οποίες αντιμετωπίζουν κυρίως οι νέοι, είναι οι εξής:
 * Εθισμός στο Διαδίκτυο (Internet and Computer Addiction-IAD)**
 * Διαδικτυακό σεξ, απόροια της ολοένα και πιο διαδεδομένης ιντερνετικής πορνογραφίας, chat-rooms ενδιαφέροντος και σχετικές ιστοσελίδες οι οποίες έλκουν κυρίως τα νεαρά άτομα. Αυτή η κατάσταση έχει αρνητικές συνέπειες στην ζωή του ατόμου και στις ερωτικές σχέσεις του.
 * Διαδικτυακές κοινωνικές σχέσεις. Πολλά άτομα που νιώθουν μοναξιά, άγχος ή περιφρόνηση στρέφονται σήμερα σε ιστοσελίδες και chat-rooms σπαταλώντας σημαντικό χρόνο, γεγονός που στο τέλος τους οδηγεί σε ακόμα μεγαλύτερη απομόνωση.
 * Υπερφόρτωση πληροφοριών. Συχνά οι χρήστες του διαδικτύου εθίζονται στο web surfing και στην αναζήτηση πληροφοριών στο ίντερνετ, με αρνητικές συνέπειες στον ψυχισμό και την υγεία τους.
 * Εθισμός με τα online ή offline ηλεκτρονικά παιχνίδια. Οι χρήστες αφιερώνουν υπέρμετρα χρόνο, ζουν σε ένα φανταστικό κόσμο παιχνιδιού και δεν μπορούν να ελέγξουν την ανάγκη και να οριοθετήσουν την χρήση του υπολογιστή.